钦定古今图书集成/明伦汇编/氏族典/第026卷 > 《王应麟姓氏急就篇》 > 洪俊奇
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪俊奇

按《元史洪福源传》：“俊奇，小字茶丘，福源第二子也。幼
从军，以骁勇受知，世祖尝以小字呼之。中统二年秋，
茶丘雪父冤，世祖闵之，诏袭父职，管领归附高丽军
民总管。至元六年，高丽权臣林衍叛，诏以其军三千
从国王头辇哥讨平之。帝命茶丘率兵往凤州等处，
立屯田总管府。八年，入朝，赐钞百缗。林衍馀党裴仲
孙等叛”，茶丘，奉旨偕经略使欣都进兵讨之，其党金
《通精》率馀众走耽罗。十年，击破耽罗，获《通精》，杀之，高
丽始平。十一年，命监造战船，经营日本国事。三月，授
昭勇大将军、安抚使。己卯，命提点高丽农事。八月，授
东征右副都元帅，与都元帅忽敦等渡海征日本。十
四年正月，授镇国上将军、东征都元帅，镇高丽。二月，
率蒙古、高丽、女直、汉军，从丞相伯颜北征叛臣只鲁
瓦歹等，茶丘突阵无前。十七年，授龙虎卫上将军、征
东行省右丞。十八年，与右丞欣都进兵，风坏舟而还。
十九年，命于平滦黑埚儿监造战船七百艘，以图后
举。二十一年，复授征东行省右丞。二十三年，命往浙
江等处，遣汉人复业。二十四年，乃颜叛，车驾亲征，茶
丘令张设疑兵，乃颜兵大惊，遂降。凯还，授辽阳等处
行尚书省右丞。二十七年，以疾辞。叛王哈丹等窜入
高丽，侵挠其国，特起茶丘镇辽左，以便宜行事。二十
八年，以疾卒，年四十八。